
Az embercsempészet thaiföldi hontalan áldozatainak az élethez, a szabadsághoz és a biztonsághoz való jogának védelme

Az embercsempészet egy összetett transznacionális bűncselekmény, amely folyamatosan növekszik. 2021-ben csaknem 30 millió ember volt kényszermunka vagy kényszerházasság áldozata az ázsiai és a csendes-óceáni térségben. A hontalanság mint jelenség tovább fokozza annak valószínűségét, hogy egy személy emberkereskedelem áldozatává váljon. Ezen esettanulmány középpontjában Thaiföld áll, mert a magasszámú hontalan őslakos lakosság és a menekültek duális jelenléte az országban egyértelműen az emberkereskedők fókuszpontjaként azonosítható. Noha országos és nemzetközi szinten is számos fejlesztés történt, az áldozatok száma még mindig nem csökken, több százezreket veszélyeztetve.
Az embercsempészet az emberi jogok többszörös megsértésének kombinációja, ennek ellenére a legelterjedtebb megközelítés a büntető igazságszolgáltatási szempont e bűn ellen. Ezért ez a tanulmány arra a kérdésre kíván választ adni: hogyan teremti meg az alapot az élethez, a szabadsághoz és a biztonsághoz való jog a hontalan emberek embercsempészete elleni küzdelem emberi jogi megközelítéséhez Thaiföldön. A kutatási kérdés megválaszolásának módszertana a doktrinális jogi elemzés és a hagyományos jogi elemzés volt. Ezen módszerek segítségével választott jogforrások hatályát, alkalmazhatóságát és joghatóságát vizsgálta a dolgozat. A két fő forrás az Emberi Jogok Egyetemes Nyilatkozata, amely a 3. cikkre összpontosít, valamint az emberkereskedelem, különösen a nők és gyermekek kereskedelmének megelőzéséről, visszaszorításáról és megbüntetéséről szóló jegyzőkönyv. 
A tanulmány arra a következtetésre jut, hogy bár az emberi jogi megközelítésnek megvannak a maga hátrányai, az élethez, a szabadsághoz és a biztonsághoz való jog alapvető forrást jelent a hontalanok thaiföldi embercsempészete elleni küzdelem során. A dolgozat azt is kimutatta, hogy az emberi jogi megközelítés az áldozatot helyezi a középpontba, lehetővé téve számukra a lehetséges jogorvoslatokat és megakadályozva az újracsempészet veszélyét. Mivel az embercsempészet egy összetett bűncselekmény, a két megközelítés kombinációja tűnik a legjobb megoldásnak, az áldozat védelmére helyezve a hangsúlyt. 



